Патрешко

Патрешко е село в Северна България. То се намира в община Троян, област Ловеч.

География 
Селото се намира на 570 до 714 метра надморска височина, на около 12 – 15 километра североизточно от град Троян. Най-високата точка на местността е връх Момина Могила. В непосредствена близост до селото се намира малък язовир.

В състава на селото влизат около 16 малки махали, сред които са:

 Троанска махала
 Скандалска махала
 Йовчевска махала
 Кючушка махала
 Долна Спасовска
 Горна Спасовска
 Цоневска махала
 Йовевска махала
 Махала Минева Къща
 Златешка махала
 Ралчевска махала

Землището на селото граничи със землищата на селата Орешак, Белиш и Гумущник, като е имало време, когато стигало на запад чак до Троян. Релефът му е полупланински – редуват се рътлини, валози, „бозалъци“, дълбоки долове и сухи дерета. Само тук-там има сравнително равни площи. Северните склонове са покрити с гъсти букови и дъбови /сега и борови/ гори, из които скита най-различен дивеч, по южните, припечните места са обработваемите имоти. Навремето и тук са се простирали гори, но постепенно били изкоренени за ниви и ливади, както е станало например в местностите Иванцов рът, Крушков рът и Жилковото.

История

Културни и природни забележителности 
На територията му има няколко тракийски могили. В негова близост има две разрушени калета вероятно от Второто българско царство. За едното от тях още има легенди, свързани с неговото превземане от османските турци. Предполага се, че е създадено от избягали българи от турски гонения.

Известна природна забележителност са Скоковете, единият от които е висок 5 метра и е свързан с и до днес разпалващи въображението на иманярите легенди за заровени съкровища от бягащи към Анадола по време на Освобождението турци. При Кишов трап има големи залежи и свлачища от глина. През 90-те години край Недковската локва е правен от чужда фирма сондаж за нефт.

 Турчнова могила (Момина могила)
Турчнова могила се нарича най-високата конусовидна височина между землищата на селата Патрешко и Белиш, северно от махала Дудевска и река Черни Осъм. Околното население не знае как тази местност е получила името си.

Редовни събития 
В селото се провежда събор, на който стари и млади се срещат и разговарят.

Литература 
 Инж. Димитър Ст. Грънчаров – ръкописи и схема на родословното дърво.
 Еленка Пенчева Грънчарова – етнографско изследване на село Щръклево, дипломна работа, 1940 – 1942 г.
 Пенчо Якимов Грънчаров – автобиография ръкопис 1961 г.
 Данни и статии за Троянския манастир.
 Стефан Якимов Грънчаров – подробни биографични бележки, ръкопис 1975 – 1988 г.
 Материали от чествуването на годишнини от създаването на читалището в с. Щръклево и списанието „Светлоструй“
 Семеен архив фотографии и други документи от миналия век до днес съхранявани от рода Грънчарови.

Други 
В селото живее семейството радиолюбители Дора и Донко Митеви, които притежават лична любителска радиостанция и антени с огромни размери. В центъра на селото е построен единствения голям магазин и кафене в селото.

Личности

Родени 
 Стефан Грънчаров (р. 1867) учител, общественик и ботаник
 Иван Димовски (р. 1934) – математик, член-кореспондент на БАН
 Проф. Христо Димовски (p. 1933) – доктор на науките, принос към създаването на съвременните норми за проектиране на канализационни системи и определяне на оразмерителните дъждове

Външни препратки 
 НЛО над село Патрешко 

Села в област Ловеч
Населени места в община Троян